Hier’s die rede waarom sedans verdwynDie Honda Ballade. Die sedanmark is besig om teen ŉ verskriklike tempo te verdwyn. Daar was in ’n stadium ’n sedan in amper elke huishouding, maar dit is oor die afgelope twee dekades amper heeltemal uitgewis – deur die sportnutsvoertuig. In baie gevalle is dit werklik ŉ jammerte, byvoorbeeld die nuwe Toyota Corolla en Mazda 3-sedan – albei pragtige voertuie wat puik waarde, gemak en spasie bied. Maar hoekom is die sportnuts só gewild? Die Renault Duster. Twee redes… die gevoel van taaiheid en daai “ry enige plek”-idee wat beter grondvryhoogte bied en die hoër ryposisie. My vrou sê nou die dag vir my dat sy ŉ sportnuts verkies bó Audi se A4; ek stem glad nie met haar saam nie, maar dis ŉ argument vir ŉ ander dag. Hier is twee mededingers wat prysgewys weinig verskil. Die Honda stel effens teleur, maar die Duster verkoop soos soetkoek. Kom ons vind uit hoekom. Ontwerp Die Honda is ŉ eenvoudige sedanmotor. Daar is niks in sy ontwerp wat ŉ mens ŉ bietjie opgewonde maak nie. Sy proporsies is ook maar bloot voldoende. Die Duster aan die ander kant is ŉ mooi afgeronde klein tot mediumgrootte sportnutsvoertuig. Sy sierwiele en goeie grondvryhoogte maak hom aantreklik en dit word boonop mooi afgerond met die dakrelings. Binneruim Dis by die binneruim waar die Ballade effens veld wen. Die binneruim is ergonomies uitgelê en gemaklik, terwyl dit billike spasie bied met ŉ lekker kattebak. Die ontwerp is wel effens besig teenoor die Renault se skoner ontwerp. Die Duster se binneruim is puik en voel lekker ruim. As ek fout moet soek, sal ek sê die konsole by die bestuurder se linkerbeen is effens te breed en kan beenspasie belemmer. Enjin, ratkas en dryfstelsel Albei voertuie maak gebruik van ŉ 1.5-viersilinderejjin. Die Honda van ŉ atmosferiese petrolenjin, en die Renault van ŉ turbodiesel. Die Honda bied 89 kW en 145 Nm. Hy voel lekker gretig op die pad, en die palwisseltransmissie is nie aaklig nie. Honda sê dat 5,5 ℓ/ 100 km moontlik is, maar ek het my bedenkinge. Die Duster se dieselenjin bied 80 kW en ŉ puik 260 Nm. Die enjin is gepaard met ŉ 6-spoed-handrat, maar bied wel vierwielaandrywing – wat hom werklik bekwaam maak daar waar die teer eindig. Renault maak aanspraak op ŉ gemiddelde brandstofverbruiksyfer van 5,2 ℓ/ 100 km, wat heeltemal haalbaar is. Ritgehalte, padhouvermoë en veiligheid Dié een is effens moeiliker om te gradeer. Die Honda het twee meer lugsakke as die Duster se ses, maar die Duster het vastrapbeheer en remhulp wat die Ballade nie het nie. Die ritgehalte van die Duster is uiters goed op sy hoër vering en lekker groot profiel bande. Padhouvermoë is in die kol vir albei voertuie, maar die Duster sal stof in die Ballade se oë skop sodra die teerpad eindig. Waarborg en diensplan Hier wen die Honda. Hy bied ŉ 5 jaar/200 000 km-waarborg en 4 jaar/60 000 km-diensplan. Die Duster bied 5 jaar/150 000 km-waarborg en 3 jaar/45 000 km-diensplan. Opsomming Die Renault Duster is ŉ puik voorbeeld van hoekom sedanmotors besig is om te verdwyn. Die Duster bied ŉ veelsydigheid wat die Honda nie kan ewenaar nie, en dit pas in by die huidige leefstyl waarna die meeste Suid-Afrikaners smag: ons het die naweek hierheen en daarheen gereis… Gaan toetsbestuur beslis ŉ Duster – dis ŉ puik voertuig. Die twee prys só